SET ปิดบวก 6 จุด รับความชัดเจนการเมืองในประเทศ-Fund Flow ไหลเข้าต่อเนื่อง
SET ปิดบวก 6 จุด รับความชัดเจนการเมืองในประเทศ-Fund Flow ไหลเข้าต่อเนื่อง โดยดัชนีปิดตลาดวันนี้ ที่ระดับ 1,738.51 จุด บวก 6.28 จุด หรือ 0.36% มูลค่าการซื้อขาย 6.37 หมื่นล้านบาท
3 ก.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,738.51 จุด บวก 6.28 จุด หรือ 0.36% มูลค่าการซื้อขาย 6.37 หมื่นล้านบาท 
10 หุ้นดันดัชนีวันนี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน เปิดเผยว่า ตลาดหุ้นไทยวันนี้แกว่งตัวในเชิงบวก ดีกว่าตลาดหุ้นในภูมิภาคเอเชียที่ติดลบ เนื่องจากสัญญาณภายในประเทศออกมาดี  โดยเฉพาะการจัดตั้งรัฐบาลชัดเจนขึ้นทำให้ความตึงเครียดทางการเมืองผ่อนคลายลง นอกจากนี้ Fund Flow ยังไหลเข้ามาไม่หยุด ทำให้นักลงทุนมีความมั่นใจในการลงทุนมากขึ้น
ทั้งนี้ ปัจจัยที่จะต้องติดตามในขณะนี้ คือ ตัวเลขอัตราการขยายตัวทางเศรษฐกิจ (GDP) ของจีนงวดไตรมาส 2/62 ที่จะออกมาช่วงกลางสัปดาห์หน้า และการเปลี่ยนตัวผู้นำธนาคารกลางยุโรป (ECB) ทิศทางตลาดจะตอบรับไปในทางไหน ส่วนบ้านเราก็ติดตามสัญญาณทางการเมืองต่อเนื่อง
อนึ่ง ผู้นำ 28 ชาติของสหภาพยุโรป (EU) ได้แต่งตั้งให้นางคริสติน ลาการ์ด ผู้อำนวยการกองทุนการเงินระหว่างประเทศ (IMF) เข้าดำรงตำแหน่งประธานธนาคารกลางยุโรป (ECB) แทนนายมาริโอ ดรากี
สำหรับแนวโน้มการลงทุนในวันพรุ่งนี้ (4 ก.ค.) นายกรภัทร กล่าวว่า ตลาดฯยังมีโอกาสปรับตัวขึ้นไปต่อ โดยทดสอบแนวต้านเดิมที่ 1,747-1,755 จุด ส่วนแนวรับให้ไว้ที่ 1,730 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
GULF   มูลค่าการซื้อขาย  2,318.03 ล้านบาท ปิดที่ 128.50 บาท ลดลง  1.00 บาท
PTT    มูลค่าการซื้อขาย  2,149.32 ล้านบาท ปิดที่  48.25 บาท ลดลง  0.25 บาท
CPALL  มูลค่าการซื้อขาย  1,834.69 ล้านบาท ปิดที่  86.50 บาท ลดลง  0.25 บาท
CPF    มูลค่าการซื้อขาย  1,817.29 ล้านบาท ปิดที่  29.75 บาท เพิ่มขึ้น 0.75 บาท
PTTGC  มูลค่าการซื้อขาย  1,763.63 ล้านบาท ปิดที่  63.75 บาท ลดลง  0.50 บาท
 
ตลาดหุ้นเอเชีย
